stanford-oval/wikipedia huggingface dataset:
Eero Aaltonen
Ura

Aaltosen kasvattajaseura oli Loimaan Korikonkarit, jonka edustusjoukkueessa hän debytoi I-divisioonassa kaudella 2008–2009. Hän oli mukana nostamassa seuraa Korisliigaan kaudella 2010–2011, minkä päätteeksi hän jatkoi uraansa Nilan Bisonsissa, joka jatkoi Korikonkareiden lisenssillä Korisliigassa.
Aaltonen pelasi kauden 2011–2012 pääasissa Bisonsin joukkueessa, mutta hän edusti myös Oulun NMKY:ta kolmen ottelun ajan I-divisioonassa. Bisonsissa hän voitti Suomen mestaruuden vuosina 2012 ja 2013. Kaudeksi 2013–2014 Aaltonen siirtyi Namika Lappeenrantaan. Kaudella 2014–2015 Aaltonen edusti Bisons Loimaata. Hän loukkaantui talvella Lapua-ottelussa ja oli loukkaantunut loppukauden ajan. Hän teki vuoden mittaisen jatkosopimuksen Loimaalle heinäkuussa 2015.
Bisonsin Korisliiga-kauden päätyttyä huhtikuussa 2016 puolivälierätappioihin Tampereen Pyrinnölle Aaltonen ilmoitti päättävänsä huipputason pelaajauransa Bisonsin viimeisten VTB-liigaottelujen jälkeen. Hän suunnitteli aloittavansa opinnot. Syyskuussa 2016 Aaltonen palasi ainakin yhdeksi kaudeksi koripallon pariin tehtyään pelaajasopimuksen M1DB:ssä pelanneen Ura Basketin kanssa.
Saavutukset

Suomen mestaruus 2012 ja 2013
SM-hopeaa 2015
Suomen cupin hopeaa 2013
Pim peli pom

| Pim peli pom Tyyne (Vesa-Matti Loiri) |
| --- | --- | --- |

Studioalbumin tiedot
 Äänitetty : 1988
 Julkaistu: 1988
 Tuottaja(t): Kristian Jernström   Olli Ahvenlahti
 Tyylilaji: huumori
 Levy-yhtiö: Oy Flamingo Music Ab
Vesa-Matti Loirin muut julkaisut
| Voi hyvä tavaton 1987 | Pim peli pom 1988 | Sydämeeni joulun teen 1988 |
Pim peli pom on Vesa-Matti Loirin Tyyne-sketsihahmon studioalbumi, joka on ilmestynyt levymerkillä Flamingo FGL 4030 vuonna 1988.
Kappaleet

Tahdon olla sulle hellä (Tyynen ja Jean Pierre Kuselan duetto) – 3.32
Chirpy chirpy cheep cheep – 7.55
Pimpeli pom – 3.00
Söteem (Je t'aime (moi non plus))  – 5.30
Fiilaten ja höyläten (Reelin' and rockin')  – 4.46
Ei koskaan sunnuntaisin (Never on a sunday)  – 6.38
Sex Machine – 6.50
Muusikot

Vesa-Matti Loiri (laulu)
Olli Ahvenlahti (kosketinsoittimet)
Peter Lerche (kitara)
Kicke Bergholm (basso)
Vesa Aaltonen (rummut)
Reino Laine (percussion)
Tekijät

Jorma Hämäläinen (äänitys ja miksaus)
Esa Rajamäki (kannen kuva)
Tapsa Rantanen (kannen suunnittelu)
Kristian Jernström (tuottaja)
Olli Ahvenlahti (sovitukset (salanimellä Keijo Käpylä), tuottaja)
Aiheesta muualla

Pim peli pom -albumi Suomen äänitearkiston tietokannassa[vanhentunut linkki]
Mohammed Muntari

Mohammed Muntari (arab. محمد مونتاري‎, Muḥammad Mūntārī; s. 20. joulukuuta 1993 Kumasi, Ghana) on ghanalaissyntyinen qatarilainen jalkapalloilija, pelipaikaltaan hyökkääjä. Hän on pituudeltaan 194-senttimetrinen. Hän on pelannut koko pääsarjauransa Qatarissa ja edustanut el-Jaishia, al-Duhailia sekä al-Ahlia.
Qatarin maajoukkueessa Muntari on pelannut helmikuun 2023 alkuun mennessä 55 maaottelua ja tehnyt niissä 14 maalia. MM-kilpailuissa 2022 hän tuli Qatarin kaikissa kolmessa ottelussa vaihdosta kentälle ja teki toisessa ottelussa Senegalia vastaan Qatarin ainoan maalin.
Emma D’Arcy

| Emma D’Arcy |
| --- | --- |
 Emma D’Arcy vuonna 2022
Henkilötiedot
Koko nimi:  Emma Zia D’Arcy
Syntynyt: 27. kesäkuuta 1992 (ikä 32) Lontoo, Englanti
Ammatti:  näyttelijä
Näyttelijä
Aktiivisena:  2015–
Merkittävät roolit:   Truth Seekers  House of the Dragon 
Aiheesta muualla
IMDb 
Emma Zia D’Arcy (s. 27. kesäkuuta 1992 Lontoo) on englantilainen näyttelijä. Hänet tunnetaan muun muassa Rhaenyra Targaryenin roolista televisiosarjassa House of the Dragon (2022–). Rooli on saanut kriitikoilta ylistystä, ja D’Arcy sai siitä myös Golden Globe -ehdokkuuden.
Elämä ja ura

D’Arcy on syntynyt Boroughin kaupunginosassa Lontoossa. Hän näytteli ensimmäisiä roolejaan koulunäytelmissä 10–11-vuotiaana.
D’Arcy on sukupuoli-identiteetiltään muunsukupuolinen. Vuonna 2022 video, jossa hän kertoi lempicocktailistaan (Negroni Sbagliato), levisi laajalti verkossa.
Filmografia

| Elokuvat > Vuosi | Elokuvat > Nimi | Elokuvat > Rooli |
| --- | --- | --- |
| 2015 | United Strong Alone | Sniper |
| 2019 | O Holy Ghost | Stephanie |
| 2020 | Misbehavior | Hazel |
| 2021 | Mothering Sunday  | Emma Hobday |
| 2023 | The Talent | Tommy |
| Televisiosarjat > Vuosi | Televisiosarjat > Nimi | Televisiosarjat > Rooli | Televisiosarjat > Jaksot | Televisiosarjat >  |
| --- | --- | --- | --- | --- |
| 2018 | Wanderlust | Naomi Richards | pääosa |  |
| 2019 | Wild Bill | Alma | 1 jakso |  |
| 2020 | Hanna | Sonia Richter | 2 jaksoa |  |
| 2020 | Truth Seekers | Astrid | pääosa |  |
| 2022– | House of the Dragon | Rhaenyra Targaryen | pääosa |  |
Aiheesta muualla

Kuvia tai muita tiedostoja aiheesta Emma D’Arcy Wikimedia Commonsissa
Emma D’Arcy Internet Movie Databasessa. (englanniksi)
Mohammed Kaci Said

| Henkilötiedot |
| --- | --- | --- |
Koko nimi: Mohammed Kaci Said
Syntymäaika: 2. toukokuuta 1958 (ikä 66)
Syntymäpaikka: Algeria
Pelipaikka: keskikenttäpelaaja
Pituus: 174 senttimetriä
Seurat
| Vuodet | Seura | O (M) |
|  | RC Kouba |  |
Maajoukkue
|  |  Algeria |  |
Mohammed Kaci Said (s. 2. toukokuuta 1958) on algerialainen jalkapalloilija. Hän kuului vuoden 1986 Algerian MM-kisajoukkueeseen, jossa hän pelasi kaikki kolme Algerian alkulohkon ottelua.
Bob Steele

Bob Steele
Robert "Bob" L. Steele (13. heinäkuuta 1911 Kansas City, Missouri – 6. joulukuuta 2002) oli yhdysvaltalainen radiopersoona, joka vaikutti pääasiassa connecticutilaisilla radioasemilla.
Radiouransa Steele aloitti Hartfordissa WTIC-asemalla kuuluttajana vuonna 1936. Vuonna 1943 hänestä tuli aseman aamuohjelman isäntä. Eläkkeelle Steele jäi vuonna 1991.
Bob Steele nimettiin Radio Hall of Fameen vuonna 1995.
Aiheesta muualla

The Real Bob Steele (Arkistoitu – Internet Archive) (englanniksi)
Bob Spalding

Bob "Zonk" Spalding on yhdysvaltalainen muusikko. Hän on toiminut The Ventures -yhtyeessä basistina ja kitaristina vuodesta 1981 lähtien. Lisäksi hän on tehnyt kappaleita yhtyeelle. Spaldingin lisäksi yhtyeessä vaikuttaa basistina Bob Bogle, joka on yhtyeen perustajajäseniä.
Aiheesta muualla

Virallinen kotisivu (Arkistoitu – Internet Archive)
Esittely The Venturesin kotisivuilla (Arkistoitu – Internet Archive)
Bent Melchior

Bent Melchior
Bent Melchior (24. kesäkuuta 1929 Beuthen – 28. heinäkuuta 2021) oli tanskalainen rabbi, joka toimi maansa päärabbina vuosina 1969–1996. Hän lukeutui myös Humanity in Action -ihmisoikeusjärjestön Tanskan paikallisosaston perustajiin.
Melchiorin isä Marcus Melchior pakeni kansallissosialismia Tanskaan vuonna 1933. Siellä hän oli keskeisessä asemassa juutalaisten evakuoinnissa Ruotsiin. Marcus Melchior palasi perheineen Tanskaan vuonna 1945 ja toimi Tanskan päärabbina vuosina 1947–1969. Isänsä kuoltua Bent Melchior peri hänen asemansa maansa päärabbina. Vuonna 1972 Melchior vaati Tanskan hallitusta kutsumaan lähettiläänsä takaisin arabimaista vastineena Münchenin verilöylylle. Hänen aloitteensa ei ollut juutalaisyhteisön keskuudessa yksimielinen, minkä seurauksena hän uhkasi erota, jos enemmistö ei tukisi häntä.
Melchior sai vaimonsa kanssa neljä poikaa, joihin lukeutuu israelilainen poliitikko ja rabbi Michael Melchior sekä Tanskan päärabbi Yair Melchior.
Aiheesta muualla

Yhdysvaltain holokaustimuseon haastattelu vuodelta 1996
Embleemi

Suuret syövät pienet. Poliittinen embleemi embleemikirjassa vuodelta 1617.
Embleemi (ransk. emblème, kreik. mosaiikki) oli alun perin metalliastian kohokuva tai ornamentti. Nykyisin se tarkoittaa kuvaesitystä, jossa on symbolinen sisältö. Se on abstrakti tai esittävä kuva, joka ilmentää jotain käsitettä, esimerkiksi moraalista totuutta tai allegoriaa, tai edustaa henkilöä, kuten kuningasta tai pyhimystä.
Andrea Alciaton vuonna 1531 teoksessaan Emblemata määrittelemässä merkityksessä embleemi koostuu motosta, kuvasta ja runosta. Motto eli sana tai mietelmä esitetään kuvana ja selitetään runon avulla. Embleemit sisältyvät yleensä kirjoihin tai käsikirjoituksiin.
Emblematiikka tai embleemitaide on renessanssin aikana syntynyt embleemejä sisältävä taide, joka kukoisti barokin aikana varsinkin hovi- ja kirkkomaalauksissa. Aluksi motoissa viitattiin antiikista peräisin oleviin yleisiin moraalisiin väitteisiin, mutta 1500-luvulla vastauskonpuhdistus ja protestantismi ottivat embleemitaiteen käyttöönsä. Selityksettä ymmärrettäviä allegorioita alettiin kaivata 1700-luvulla, mutta romantiikassa, kuten C.D. Friedrichin maalauksissa näkyy vielä embleemaattisia motiiveja. Myöhemmin embleemi on liittynyt esimerkiksi julisteisiin tai propagandakuviin. Myös Venäjän avantgarde käytti hyväkseen eräänlaista abstraktia emblematiikkaa.
Embleemejä ja emblematiikkaa

Amor elegantiae pater.
Ikaros
Mentem, non formam, plus pollere.
Caspar David Friedrich, Risti Itämerellä, 1815.
Aiheesta muualla

Kuvia tai muita tiedostoja aiheesta Embleemi Wikimedia Commonsissa
Bent Hansen

| Bent Hansen> Tanskan sosiaaliministeri |
| --- | --- |
 Anker Jørgensenin V hallitus 30. joulukuuta 1981 – 27. huhtikuuta 1982  
Edeltäjä:  Ritt Bjerregaard
Seuraaja:  Bent Rold Andersen
Kansankäräjäedustaja
 1.10.1981–7.12.1981  
Henkilötiedot
Koko nimi:  Bent Axel Hansen
Syntynyt: 7. marraskuuta 1931 Kööpenhamina, Tanska
Kuollut: 10. tammikuuta 2000 (68 vuotta)
Ammatti:  toimittaja, poliitikko
Tiedot
Puolue:  Sosiaalidemokraatit
Bent Axel Hansen (7. marraskuuta 1931 Kööpenhamina – 10. tammikuuta 2000) oli tanskalainen toimittaja ja sosiaalidemokraattinen poliitikko. Hän toimi Tanskan sosiaaliministerinä 1981–1982 ja istui syksyllä 1981 lyhyen aikaa kansankäräjillä.
Aiheesta muualla

Bent Hansen Tanskan kansankäräjien verkkosivuilla (tanskaksi)
Porsche Supercup Meksikon Grand Prix 2018

|  Porsche Supercup Meksikon Grand Prix 2018 |
| --- | --- |
 9 osakilpailu 9. osakilpailusta kaudella 2018. 

Päivämäärä:  27. lokakuuta 2018
Sijainti:  México, Meksiko
Rata:  Moottorirata   4,304 km
Porsche Supercup
Pituus:  16 kierrosta
Sää:   Pilvinen
Paalupaikka
Kuljettaja:   Michael Ammermüller  (BWT Lechner Racing)
Aika:  1.42,836
Nopein kierros
Kuljettaja:   Nick Yelloly  (Fach Auto Tech)
Aika:  1.44,139
Palkintokoroke
Ensimmäinen:   Julien Andlauer  (Martinet by Alméras)
Toinen:   Michael Ammermüller  (BWT Lechner Racing)
Kolmas:   Thomas Preining  (BWT Lechner Racing)

Porsche Supercup
Pituus:  16 kierrosta
Päivämäärä:  28. lokakuuta 2018
Paalupaikka
Kuljettaja:   Michael Ammermüller
Talli:  BWT Lechner Racing
Aika:  1.43,010
Nopein kierros
Kuljettaja:   Thomas Preining
Talli:  BWT Lechner Racing
Aika:  1.43,593
Palkintokoroke
Voittaja:   Julien Andlauer  (Martinet by Alméras)
Toinen:   Nick Yelloly  (Fach Auto Tech)
Kolmas:   Michael Ammermüller  (BWT Lechner Racing)
Porsche Supercup Meksikon Grand Prix 2018 oli Porsche Supercup -kauden 2018 viimeinen osakilpailu, joka ajettiin 27.–28. lokakuuta  Autódromo Hermanos Rodríguezin moottoriradalla Méxicossa Meksikossa. Molemmat kilpailut voitti Julien Andlauer.
Kisaviikonlopun aikana sekä Nick Yellolyllä, Michael Ammermüllerillä että Thomas Preiningillä oli mahdollisuus voittaa mestaruus. Lauantain kilpailussa Ammermüller lähti kilpailuun paalupaikalta, mutta menetti lähdössä kärkisijansa ensin Julien Andlauerille ja lopulta Larry ten Voordelle. Ten Voorde piti johtoasemansa kilpailun loppuun saakka, mutta hänen todettiin ottaneen varaslähdön ja sai sen vuoksi aikasakon, jolloin Andlauer julistettiin voittajaksi. Tallikaverit Ammermüller ja Preining taistelivat keskenään lopuista palkintosijoista, ja Yelloly ajoi kilpailussa neljänneksi, minkä seurauksena mestaruustaistelu jäi edelleen kolmen kuljettajan väliseksi päätöskisaan mentäessä.
Sunnuntain kilpailuun Ammermüller lähti paalupaikalta, mutta menetti jälleen lähdössä kärkisijansa Andlauerille. Ammermüller, Yelloly ja Preining kävivät kilpailun aikana tiukkoja kaksintaisteluja, joissa ensin Yelloly pystyi ohittamaan Ammermüllerin paremman ilmavirtauksen avulla, kunnes Preining ohitti molemmat muutamaa kierrosta myöhemmin. Preiningin todettiin kuitenkin hyödyntäneen radan ulkopuolisia alueita kilpailun aikana, minkä seurauksena tuomaristo langetti hänelle aikasakon ja hän menetti mahdollisuudet palkintosijoille. Ammermüllerin kolmas sija kilpailusta riitti mestaruuden varmistamiseen.
Tulokset > Lauantain kilpailu

| Sija | Nro | Kuljettaja | Talli | Kierrokset | Aika/Keskeytys |
| --- | --- | --- | --- | --- | --- |
| 1. | 19 |  Julien Andlauer | Martinet by Alméras | 16 | 28.00,280 |
| 2. | 1 |  Michael Ammermüller | BWT Lechner Racing | 16 | +4,282 |
| 3. | 2 |  Thomas Preining | BWT Lechner Racing | 16 | +5,397 |
| 4. | 6 |  Nick Yelloly | Fach Auto Tech | 16 | +5,733 |
| 5. | 5 |  Jaap van Lagen | Fach Auto Tech | 16 | +6,039 |
| 6. | 20 |  Florian Latorre | Martinet by Alméras | 16 | +7,067 |
| 7. | 23 |  Larry ten Voorde | Team Project 1 | 16 | +7,657 |
| 8. | 10 |  Mattia Drudi | Dinamic Motorsport | 16 | +8,324 |
| 9. | 25 |  Gustav Malja | Team Project 1 | 16 | +10,791 |
| 10. | 3 |  Dylan Pereira | Momo Megatron Lechner Racing Team | 16 | +12,561 |
| 11. | 29 |  Philip Hamprecht | Lechner Racing Middle East | 16 | +19,416 |
| 12. | 11 |  Gianmarco Quaresmini | Dinamic Motorsport | 16 | +23,115 |
| 13. | 24 |  Michael de Quesada | Team Project 1 | 16 | +24,688 |
| 14. | 7 |  Roman de Angelis | Fach Auto Tech | 16 | +28,439 |
| 15. | 17 |  Glenn van Parijs | MRS Cup-Racing | 16 | +29,009 |
| 16. | 15 |  Zaid Ashkanani | MRS GT-Racing | 16 | +29,462 |
| 17. | 9 |  Roar Lindland | Lechner Racing Middle East | 16 | +33,866 |
| 18. | 26 |  Tom Sharp | IDL Racing | 16 | +34,989 |
| 19. | 16 |  Richard Heistand | MRS Cup-Racing | 16 | +41,696 |
| 20. | 21 |  Nicolas Misslin | Pierre Martinet by Alméras | 16 | +42,713 |
| 21. | 27 |  Mark Radcliffe | IDL Racing | 16 | +45,772 |
| 22. | 18 |  Philipp Sager | MRS Cup-Racing | 16 | +48,503 |
| 23. | 22 |  Roland Berville | Pierre Martinet by Alméras | 16 | +72,586 |
| 24. | 28 |  Pablo Otero | MRS GT-Racing | 16 | +72,881 |
| Kesk. | 4 |  Josh Webster | Momo Megatron Lechner Racing Team | 11 | Keskeytys |
| Kesk. | 14 |  Mikkel O. Pedersen | MRS GT-Racing | 8 | Keskeytys |
Lähde:
Tulokset > Sunnuntain kilpailu

| Sija | Nro | Kuljettaja | Talli | Kierrokset | Aika/Keskeytys |
| --- | --- | --- | --- | --- | --- |
| 1. | 19 |  Julien Andlauer | Martinet by Alméras | 16 | 27.49,880 |
| 2. | 6 |  Nick Yelloly | Fach Auto Tech | 16 | +4,960 |
| 3. | 1 |  Michael Ammermüller | BWT Lechner Racing | 16 | +5,527 |
| 4. | 2 |  Thomas Preining | BWT Lechner Racing | 16 | +5,920 |
| 5. | 15 |  Zaid Ashkanani | MRS GT-Racing | 16 | +9,810 |
| 6. | 23 |  Larry ten Voorde | Team Project 1 | 16 | +10,246 |
| 7. | 20 |  Florian Latorre | Martinet by Alméras | 16 | +12,703 |
| 8. | 10 |  Mattia Drudi | Dinamic Motorsport | 16 | +15,770 |
| 9. | 3 |  Dylan Pereira | Momo Megatron Lechner Racing Team | 16 | +16,405 |
| 10. | 14 |  Mikkel O. Pedersen | MRS GT-Racing | 16 | +24,969 |
| 11. | 26 |  Josh Webster | Momo Megatron Lechner Racing Team | 16 | +25,448 |
| 12. | 5 |  Jaap van Lagen | Fach Auto Tech | 16 | +27,318 |
| 13. | 29 |  Philip Hamprecht | Lechner Racing Middle East | 16 | +29,401 |
| 14. | 11 |  Gianmarco Quaresmini | Dinamic Motorsport | 16 | +30,128 |
| 15. | 24 |  Michael de Quesada | Team Project 1 | 16 | +31,230 |
| 16. | 17 |  Glenn van Parijs | MRS Cup-Racing | 16 | +31,422 |
| 17. | 26 |  Tom Sharp | IDL Racing | 16 | +35,835 |
| 18. | 25 |  Gustav Malja | Team Project 1 | 16 | +35,922 |
| 19. | 7 |  Roman de Angelis | Fach Auto Tech | 16 | +36,532 |
| 20. | 21 |  Nicolas Misslin | Pierre Martinet by Alméras | 16 | +47,764 |
| 21. | 27 |  Mark Radcliffe | IDL Racing | 16 | +56,027 |
| 22. | 9 |  Roar Lindland | Lechner Racing Middle East | 16 | +56,655 |
| 23. | 18 |  Philipp Sager | MRS Cup-Racing | 16 | +68,588 |
| 24. | 28 |  Pablo Otero | MRS GT-Racing | 16 | +100,512 |
| Kesk. | 22 |  Roland Berville | Pierre Martinet by Alméras | 1 | Keskeytys |
| DSQ | 18 |  Richard Heistand | MRS Cup-Racing | 16 | Hylättiin |
Lähde:
Podgorican lentoasema

Podgorican lentoasema (IATA: TGD, ICAO: LYPG) on lentoasema, joka sijaitsee kahdeksan kilometrin päässä Podgorican kaupungin keskustasta itään. Sitä käytti noin 873 000 matkustajaa vuonna 2017.
Lentoyhtiöt ja kohteet

| Lentoyhtiö | Kohteet |
| --- | --- |
Adria Airways: Ljubljana
Air Serbia: Belgrad
Alitalia: Rooma-Fiumicino
Austrian Airlines: Wien
flydubai: Dubai, Sarajevo
Israir Airlines: Tel Aviv
Montenegro Airlines: Belgrad, Frankfurt, Ljubljana, Moskova-Domodedovo, Pariisi-Charles de Gaulle, Rooma-Fiumicino, Wien, Zürich Kausittainen: Kööpenhamina
Ryanair: Berliini-Schönefeld, Bryssel-Charleroi, Lontoo-Stansted, Tukholma-Skavsta
Turkish Airlines: Istanbul-Atatürk
Wizz Air: Budapest, Memmingen, Milano-Malpensa
Lähde: Aerodromi Crne Gore
Aiheesta muualla

Kuvia tai muita tiedostoja aiheesta Podgorican lentoasema Wikimedia Commonsissa
Lentoaseman kotisivut (montenegroksi, englanniksi)
Mikael Jakobsson

Mikael Viktor Jakobsson (23. kesäkuuta 1966 Tukholma – 17. huhtikuuta 2015 Pietarsaari)  oli Pietarsaaren kaupunginjohtaja vuosina 2005–2015. Hän oli koulutukseltaan taloustieteen maisteri. Samana vuonna Jacobsson toimi Evijärven talous- ja hallintosihteerinä.
Mikael Jansen

| Mikael Jansen> Henkilötiedot |
| --- | --- |
Koko nimi:  Mikael Jansen
Syntynyt: 4. maaliskuuta 1985 (ikä 39)
Kansalaisuus:   Suomi
Koripalloilija
Pituus:  190 cm
Paino:  90 kg
Pelaajaura
Seurajoukkueet
2003–2005 2005–2006 2005–2006:  Pyrbasket Aura Basket → Turun NMKY
Mikael Jansen (s. 4. maaliskuuta 1985) on suomalainen kilpauransa päättänyt koripalloilija. Jansen edusti kasvattajaseuransa Tampereen Pyrinnön edustusjoukkue Pyrbasketia ja turkulaista Aura Basketia miesten pääsarjassa.
Bent Larsen

| Bent Larsen |
| --- | --- |

Henkilötiedot
Koko nimi:  Jørgen Bent Larsen
Syntynyt: 4. maaliskuuta 1935
Kuollut: 9. syyskuuta 2010 (75 vuotta)
Kansalaisuus:   tanskalainen
Shakinpelaaja
Titteli:  suurmestari
Elo-luku:  2 461
Korkein Elo:  2 660 (tammikuussa 1971)
Jørgen Bent Larsen (4. maaliskuuta 1935 Thisted, Tanska – 9. syyskuuta 2010 Buenos Aires, Argentiina) oli tanskalainen shakin suurmestari ja yksi kaikkien aikojen vahvimpia pohjoismaalaisia pelaajia.
Hän oli kuusinkertainen shakin Tanskan mestari ja voitti pohjoismaiden mestaruuden 1955 ja 1973. Hän voitti kolme alueidenvälistä turnausta  (Amsterdam 1964, Sousse 1967 ja Biel/Bienne 1976) ja osallistui MM-ehdokasturnauksiin neljä kertaa (1965, 1968, 1971 ja 1977). Larsen voitti kymmeniä kansainvälisiä turnauksia urallaan ja palkittiin ensimmäisellä shakin Oscarilla vuonna 1967.
Bent Larsen oli myös tunnustettu shakkikirjailija. Shakkiavaus 1. b3 on tunnettu nimellä Larsenin avaus, jolla mestari hävisi kuuluisan pelin Boris Spasskia vastaan.
Aiheesta muualla

Bent Larsen ChessGames.com-sivustolla (englanniksi)
Winter, Edward: Bent Larsen (1935-2010) (englanniksi)
Poni

Newforestinponi (säkäkorkeus noin 140 cm).
Jalopiirteinen connemaranponi on menestyvä ja suosittu lasten ja nuorten kilpaponi.
Poni (vanhahtavasti myös ponihevonen) on pienikokoinen hevonen. Hevosiin verrattuna poneilla on pienemmän koon lisäksi myös tanakampi ja lyhytjalkaisempi rakenne.[lähde? ] Asiayhteydestä riippuen termiä ”poni” voidaan käyttää myös kaikista alle 148 cm korkeista hevosista niiden tyypistä riippumatta.Tämä artikkeli käsittelee hevostyyppiä.
Käyttö

Poneja käytetään kokonsa vuoksi nykyisin erityisesti lasten ratsuina, joskin isoimmat ponit käyvät myös ainakin pienikokoisten aikuisratsastajien käyttöön. Vanhastaan poneja on elänyt villeinä tai puolivilleinä karuissa olosuhteissa ja niitä on käytetty ratsuina, maataloustöihin ja ajoon sekä esimerkiksi kaivostöihin[lähde? ].
Ratsastuskilpailuissa on erikseen poniluokkia, jotka on esimerkiksi Suomessa tarkoitettu korkeintaan 16-vuotiaille poniratsastajille. Myös poniratsastajaiän ylittänyt voi osallistua ratsastuskilpailuihin ponilla, mutta ratsukon on oltava sopusuhtainen eikä se voi osallistua poniluokkiin. Valjakkoajossa poniluokissa ei ole ikärajoituksia. Poniraveissa pieniä eli A-kategorian poneja saa ohjastaa korkeintaan 18-vuotias.
Poni vai hevonen?

Jako poneihin ja hevosiin riippuu asiayhteydestä: kilpailuissa raja on rodusta riippumatta absoluuttinen korkeusraja, muissa yhteyksissä poniksi lasketaan useimmiten ponirodun edustaja ja hevoseksi hevosrodun edustaja. Rodun määritteleminen poni- tai hevosroduksi ei ole yksiselitteistä, ja tietyt rodut voidaankin laskea joissakin maissa hevosiksi ja toisissa poneiksi. Monet tällaisista roduista saatetaan luokitella muissa maissa pienhevosiksi.
Suomessa noudatetaan nykyisin aina alkuperämaan käytäntöä rodun poniksi määrittelemisen osalta. Suomen käytännön vuoksi islanninhevosia, haflingereita ja vuonohevosia kutsutaan Suomessa hevosiksi, tarkemmin sanottuna ponikokoisiksi hevosiksi eikä poneiksi kuten Keski-Euroopassa. Aiemmin niitä sanottiin islanninponiksi ja vuonoponiksi.[lähde? ]
Kansainvälisten hevosurheilusäännösten mukaan poneiksi luetaan kaikki hevoset, joiden säkäkorkeus on enintään 148 cm (brittiläisittäin 14,2 hands eli kämmenenleveyttä). Tämän poni/hevonen -jaottelun lisäksi poneja jaetaan säkäkorkeuden perusteella myös eri kokoluokkiin: esimerkiksi Suomen ratsastuskilpailuissa ponit jaetaan pieniin (alle 140 cm) ja isoihin poneihin (140–148 cm) ja poniraveissa A-kategoriaan (alle 107 cm) ja B-kategoriaan (107,1–130 cm). Kilpailuyhteyksissä yli 148 cm korkea hevosyksilö lasketaankin hevoseksi ja alle 148 cm korkea poniksi rodusta riippumatta. Hevosurheilukilpailujen poniluokat ovat yleensä rodusta riippumatta avoinna kaikille ponikokoisille (tai kooltaan tiettyyn ponikorkeusryhmään kuuluville) yksilöille, ja näissä yhteyksissä niitä myös kutsutaan poneiksi.
Varsinaisiksi poneiksi katsotaan vain tiettyjen ponirotujen edustajat. Nämä rodut poikkeavat rakenteeltaan selvästi muista hevostyypeistä. Ponien tyypillisiin ominaisuuksiin kuuluvat isoihin hevosiin verrattuna muiden muassa suhteellisen lyhyet jalat, lyhyt ja paksu kaula sekä roteva rakenne. Myös kevyitä ja siroja ponirotuja kuitenkin on.[lähde? ]
Poni vai hevonen? > Ylikorkeat ponit ja ponikokoiset hevoset

Ponien rotumääritelmään kuuluu tavallisesti säkäkorkeuden yläraja, joka voi olla ponikorkeuden raja 148 cm tai jokin matalampi säkäkorkeus. Ylikorkeaa eli tämän määrätyn ylärajan täysikasvuisena ylittävää yksilöä ei yleensä hyväksytä rodun jalostukseen eikä siis esimerkiksi oteta rotunsa kantakirjaan. Yli 148 cm korkeaksi kasvavaa ponirodun edustajaa kutsutaan ylikorkeaksi poniksi. Käyttöponeina ja kilparatsuina ylikorkeat yksilöt voivat olla erinomaisia, ja niitä saatetaan myös käyttää risteytyksiin ja ratsuponijalostukseen.
Rakenteeltaan ison hevosen tyyppisten rotujen edustajat voivat jäädä ponikokoisiksi. Esimerkiksi arabianhevosen säkäkorkeus on usein vain 140–150 cm, mutta arabit ovat silti hevosia ja niillä on hevosen rakenne ja ominaisuudet. Muutkin täysiveriset saattavat jäädä ponikokoisiksi. Lisäksi ainakin suomenhevosella on olemassa oma muista jalostussuunnista erillinen pienhevostyyppinsä, joka on niin ikään ponikokoinen.
Niin kutsuttujen ratsuponien jalostus perustuu poni-hevosristeytyksiin, joilla tavoitellaan ponikokoista, mutta hevosmaista ja laadukasta urheiluponia. Säännönmukaisesti ponikokoisiksi jääviä hevostyyppisiä rotuja kutsutaan joissakin maissa pienhevosroduiksi.
Ominaisuudet > Luonne

Poneille on tyypillistä neuvokkuus, älykkyys, vilkkaus ja joskus myös erittäin vahva oma tahto.[lähde? ] Poneja pidetäänkin usein hevosia hankalampiluonteisina: itsepäisinä, oikukkaina ja temppuilevina.[lähde? ] Vaikka varsinaiset ponit saattavatkin perusluonteeltaan jossain määrin poiketa tyypillisistä hevosista, syy lienee usein ponin puutteellisessa koulutuksessa.[lähde? ]
Ponirotuja

Poneja ovat mm. brittiläiset ja irlantilaiset ponirodut kuten exmoorinponi ja laajalle levinnyt ponirotu, erittäin pienikokoinen shetlanninponi. Nämä eläimet elivät Britteinsaarten karuissa oloissa vuosituhansia eristyksissä muista hevosista. Muita tunnettuja ponirotuja ovat esimerkiksi newforestinponi ja welsh-poni sekä ruotsalainen gotlanninruss.